Fostul presedinte al Camerei de Comert, Mihail Vlasov, condamnat joi definitiv la cinci ani de inchisoare cu executare, a fost luat de acasa de politisti si dus la sediul IPJ Iasi, care se afla in apropierea casei sale de pe Dealul Copoului, informeaza Agerpres.In momentul in care a iesit pe usa somptuoasei vile de pe strada Sararie, Mihail Vlasov a zambit jurnalistilor.In timp ce era escortat de politisti pana la masina, trei angajati ai fostului presedinte al Camerei de Comert si Industrie au iesit din casa cu cateva geamantane.Avocatul sau, Marius Striblea, care este presedintele Baroului Iasi a parasit vila cateva minute mai tarziu, fara a da declaratii presei."A fost adus la sediul Inspectoratului. In prezent se intocmeste documentatia pentru a fi transferat la Penitenciar", a declarat, pentru Agerpres, Anca Vajiac, purtatorul de cuvant al Inspectoratului de Politie Judetean Iasi. Mihail Vlasov fusese condamnat la patru ani de inchisoare cu executare pentru trafic de influenta, de Curtea de Apel Bucuresti , dar decizia a fost contestata la instanta suprema de DNA.Mihail Vlasov a fost judecat sub control judiciar din 30 august 2014, dupa ce, din 24 aprilie 2014 a fost arestat la domiciliu, in dosarul in care este acuzat ca a luat mita 200.000 de euro de la omul de afaceri Gheza Iosif Petroczki. Anterior, din 19 martie 2014 pana in 24 aprilie 2014, Vlasov a fost arestat preventiv.Vlasov a recunoscut faptele de care este acuzat de procurori si a solicitat instantei sa fie judecat in procedura simplificata, astfel incat sa-i fie redusa pedeapsa, insa Curtea de Apel Bucuresti a decis, in 21 octombrie 2014, sa-i respinga cererea.Fostul presedinte al Camerei de Comert si Industrie a Romaniei sustinea ca in dosarul sau nu s-a realizat niciodata un flagrant, iar in rechizitoriu procurorii au spus "numai minciuni", care se vor putea proba la un moment dat.La ultimul termen, in 18 februarie, el a rugat-o pe judecatoarea Curtii de Apel Bucuresti sa-l achite, precizand ca, daca va fi condamnat, aceasta va trai "cu constiinta incarcata toata viata".In 9 aprilie 2014, procurorii Directiei Nationale Anticoruptie l-au trimis in judecata pe Mihail Vlasov, suspendat la acel moment din functia de presedinte al CCIR, pentru trafic de influenta.Mihail Vlasov a fost denuntat la DNA de omul de afaceri Gheza Iosif Petroczki, de la care ar fi cerut, in 13 martie 2014, un milion de euro.In 18 martie 2014, Vlasov a fost prins in flagrant, intr-un restaurant din Bucuresti, dupa ce a primit de la omul de afaceri 200.000 de euro.Procurorii au aratat, in rechizitoriul trimis instantei, ca in schimbul acestor bani, Vlasov i-ar fi promis omului de afaceri ca-si va folosi influenta pe care a lasat sa se creada ca o are asupra arbitrilor din cadrul Curtii de Arbitraj Comercial International de pe langa CCIR investiti cu solutionarea unui dosar in care denuntatorul avea calitatea de parat-reclamant si ca ii va determina pe acestia sa pronunte o hotarare arbitrala favorabila acestuia.Dosarul de la Curtea de Arbitraj avea ca obiect pretentiile formulate de SC Infopressgroup SA, care cerea de la Petroczki si asociatul lui suma de 15 milioane de lei, precum si cererea reconventionala avand ca obiect de plata suma de 270.000 de euro, potrivit informatiilor din dosar.Potrivit unui comunicat al DNA, in 26 februarie 2013, Mihail Vlasov, in calitate de presedinte al Colegiului de Conducere al CCIR, i-a solicitat unui membru al Parlamentului (deputat) sa ii sustina interesele prin promovarea unui proiect de act normativ intitulat "Lege privind registratorii comerciali si activitatea de inregistrare in registrul comertului".